b"\n_START_ARTICLE_\nRetrat de Llu\xc3\xads XIV\n_START_SECTION_\nDescripci\xc3\xb3\n_START_PARAGRAPH_\nL'obra mostra el monarca Llu\xc3\xads XIV de Fran\xc3\xa7a lleugerament inclinat cap a l'espectador, amb posici\xc3\xb3 majest\xc3\xa0tica. Porta les robes de la seva coronaci\xc3\xb3, brodats amb la flor de lis i folre d'ermini i vellut blau. Tamb\xc3\xa9 porta una voluminosa perruca negra. El rei subjecta amb una m\xc3\xa0 el ceptre i amb l'altra l'espasa reial._NEWLINE_Al fons s'entreveu la decoraci\xc3\xb3 del palau reial, amb teixits, marbres nobles i joies. En segon pla s'hi veu la corona reial._NEWLINE_El quadre va ser encarregat com a regal pel n\xc3\xa9t el monarca, Felip V d'Espanya per celebrar la seva coronaci\xc3\xb3. Malgrat aix\xc3\xb2, va agradar tant a la cort que mai va ser enviat a Espanya. Representa l'ess\xc3\xa8ncia de l'absolutisme, encarnat en la dinastia borb\xc3\xb2nica a Fran\xc3\xa7a i a Espanya."